**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՎԵԴԻ ՀԱՄԱՅՆՔԻ ԱՎԱԳԱՆՈՒ «ԻՄ ՀԶՈՐ ՀԱՄԱՅՆՔ» ԽՄԲԱԿՑՈՒԹՅԱՆ ԱՆԴԱՄ ԷԴԳԱՐ ԻՍՊԻՐՅԱՆԻ՝ ԱՎԱԳԱՆՈՒ 2025 ԹՎԱԿԱՆԻ ՀԵՐԹԱԿԱՆ ՆՍՏԱՇՐՋԱՆԻ ՆԻՍՏԵՐԻՑ ԵՎ ՔՎԵԱՐԿՈՒԹՅՈՒՆՆԵՐԻՑ ԲԱՑԱԿԱՅԵԼՈՒ ՄԱՍԻՆ» ՎԵԴԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Թիվ 13 Ընտրատարածքային ընտրական հանձնաժողովի 22.11.2024 թվականի N 48 Արձանագրությամբ ՀՀ Արարատի մարզի Վեդի համայնքի ավագանու 27.03.2022 թվականի ընտրությունների արդյունքներով «Իմ հզոր համայնք» կուսակցության ընտրական ցուցակից ընտրված ավագանու անդամի մանդատը տրվել է Էդգար Իսպիրյանին:

Վեդու համայնքապետարանի աշխատակազմի քարտուղարի կողմից տրված 02.07.2025թ-ի N 2293 գրության համաձայն՝ Վեդի համայնքի ավագանու անդամ Էդգար Իսպիրյանը մանդատը ստանալու օրվանից հետո 2025 թվականի 1-ին նստաշրջանի ընթացքում չի մասնակցել ապրիլի 16-ին, մայիսի 21-ին և հունիսի 18-ին գումարված համայնքի ավագանու հերթական նիստերին:

Վեդու համայնքապետարանի աշխատակազմի քարտուղարի կողմից տրված 02.07.2025թ-ի N 2293 գրությունը փոստային ծառայության միջոցով 02.07.2025 թվականի առաքվել է Էդգար Իսպիրյանին, սակայն 09.07.2025 թվականաի հետ է վերադարձվել «Բացակա-ՌԴ» նշումով:

Նշված հանգամանքը հաշվի առնելով, «Ինտերնետով հրապարակային ծանուցումների մասին» ՀՀ օրենքի 10-րդ հոդվածի համաձայն՝ Էդգար Իսպիրյանին ուղղված ծանուցումը տեղադրվել է ՀՀ հրապարակային ծանուցումների պաշտոնական ինտերնետային կայքում <http://www.azdarar.am/>, սակայն տեղադրվելուց հետո ՀՀ օրենսդրությամբ սահմանված ժամկետում Էդգար Իսպիրյանի կողմից չի ներկայացվել «Վեդի համայնքի ավագանու կանոնակարգի» 120-րդ կետով նախատեսված փաստաթղթերը:

Համաձայն «Տեղական ինքնակառավարման մասին» ՀՀ օրենքի 21-րդ հոդվածի 2-րդ մասի 1-ին կետի՝ *համայնքի ավագանու անդամը պարտավոր է մասնակցել ավագանու նիստերին և քվեարկություններին, մինչդեռ Վեդի համայնքի ավագանու անդամ Էդգար Իսպիրյանը անհարգելի պատճառներով բացակայել է ավագանու նիստերից:*

Հաշվի առնելով վերոգրյալը, ղեկավարվելով Օրենքի 18-րդ հոդվածի 1-ին մասի 14-րդ կետով, առաջարկվում է 2025 թվականի 1-ին նստաշրջանի ընթացքում ս/թ-ի ապրիլի 16-ին, մայիսի 21-ին, հունիսի 18-ին գումարված համայնքի ավագանու հերթական նիստերից Էդգար Իսպիրյանի բացակայությունները համարել անհարգելի:

**ՀԱՄԱՅՆՔԻ ՂԵԿԱՎԱՐ՝ ԳԱՐԻԿ ՍԱՐԳՍՅԱՆ**